Euroopa Liidu Teataja L 238 , 05/09/2002 Lk 0036 - 0037



EMP Ühiskomitee otsus nr 65/2002, 31. mai 2002, millega muudetakse EMP lepingu XXI lisa (statistika) EMP ÜHISKOMITEE, võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi "leping", eelkõige selle artiklit 98 ning arvestades järgmist: (1) Lepingu XXI lisa muudeti EMP Ühiskomitee 19. aprilli 2002. aasta otsusega nr 45/2002. [1] (2) Lepingusse tuleb lisada komisjoni 7. septembri 2000. aasta määrus (EÜ) nr 1917/2000, millega kehtestatakse teatavad sätted nõukogu määruse (EÜ) nr 1172/95 rakendamiseks väliskaubandusstatistika suhtes, [2] parandatult EÜT L 3, 6.1.2001, lk 28. (3) Määrus (EÜ) nr 1917/2000 tunnistab alates 1. jaanuarist 2001 kehtetuks komisjoni 7. mai 1996. aasta määruse (EÜ) nr 840/96, millega kehtestatakse teatavad sätted nõukogu määruse (EÜ) nr 1172/95 rakendamiseks väliskaubandusstatistika suhtes, [3] mis on lepingusse lisatud ja mis seetõttu tuleb lepingus kehtetuks tunnistada. (4) Lepingusse tuleb lisada komisjoni 20. augusti 2001. aasta määrus (EÜ) nr 1669/2001, millega kehtestatakse teatavad sätted nõukogu määruse (EÜ) nr 1172/95 rakendamiseks väliskaubandusstatistika suhtes, [4] ON VASTU VÕTNUD JÄRGMISE OTSUSE: Artikkel 1 Lepingu XXI lisa muudetakse järgmiselt: 1. Punkti 16 (punkti 16 tekst (komisjoni määrus (EMÜ) nr 455/88), välja jäetud) järele lisatakse järgmine punkt: "16a. 32000 R 1917: komisjoni määrus (EÜ) nr 1917/2000, 7. september 2000, millega kehtestatakse teatavad sätted nõukogu määruse (EÜ) nr 1172/95 rakendamiseks väliskaubandusstatistika suhtes (EÜT L 229, 9.9.2000, lk 14), parandatult EÜT L 3, 6.1.2001, lk 28: - 32001 R 1669: komisjoni määrus (EÜ) nr 1669/2001, 20. august 2001 (EÜT L 224, 21.8.2001, lk 3). Käesolevas lepingus loetakse selle määruse sätteid järgmises kohanduses: a) Artikli 6 lõikes 1 toodud viidet määrusele (EÜ) nr 2454/93 ei kohaldata. b) Artikli 7 lõike 1 lõigule a lisatakse järgmine alalõik: "EFTA riikide puhul tähendab "päritoluriik" riiki, kust kaup pärineb, vastavate siseriiklike päritolureeglite tähenduses." c) Artikli 9 lõikele 2 lisatakse järgmine alalõige: "EFTA riikide jaoks määratletakse "tolliväärtus" asjaomaste siseriiklike reeglitega." d) Artikli 11 lõiget 2 ei kohaldata. e) II jaotise (artiklid 16-19) 2. peatükki ei kohaldata. f) Artikli 6 lõike 4 punktis a ja artikli 6 lõike 4 punktis b sätestatud koodi nr 7 ei kohaldata Liechtensteini suhtes. g) Artikli 10 lõikes 3 sätestatud veoliiki "Iseliikuvad transpordivahendid" ei kasutata Liechtensteini puhul ." 2. Punkti 10 tekst jäetakse välja. Artikkel 2 Määruse(EÜ) nr 1917/2000, parandatult EÜT L 3, 6.1.2001, lk 28 ja määruse (EÜ) nr 1669/2001 islandi- ja norrakeelne tekst, mis avaldatakse Euroopa Ühenduste Teataja EMP kaasandes, on autentne. Artikkel 3 Käesolev otsus jõustub 1. juunil 2002 tingimusel, et kõik lepingu artikli 103 lõikes 1 ettenähtud teated on EMP Ühiskomiteele esitatud. [5] Artikkel 4 Käesolev otsus avaldatakse Euroopa Ühenduste Teataja EMP osas ja EMP kaasandes. Brüssel, 31. mai 2002 EMP Ühiskomitee nimel eesistuja P. Westerlund [1] EÜT L 154, 13.6.2002, lk 32. [2] EÜT L 229, 9.9.2000, lk 14. [3] EÜT L 114, 8.5.1996, lk 7. [4] EÜT L 224, 21.8.2001, lk 3. [5] Põhiseadusest tulenevad nõuded puuduvad. --------------------------------------------------